b"\n_START_ARTICLE_\nMem\xc3\xb2ria cau\n_START_PARAGRAPH_\nLa mem\xc3\xb2ria cau, o mem\xc3\xb2ria cache (en franc\xc3\xa8s i en angl\xc3\xa8s) \xc3\xa9s una mem\xc3\xb2ria d'alta velocitat instal\xc2\xb7lada en el mateix processador i en la qual s'emmagatzemen les dades que el microprocessador necessita utilitzar immediatament i aquelles que s\xc3\xb3n llegides amb m\xc3\xa9s freq\xc3\xbc\xc3\xa8ncia._NEWLINE_Aquesta mem\xc3\xb2ria augmenta not\xc3\xb2riament la velocitat de funcionament de l'ordinador._NEWLINE_En el moment que el microprocessador necessita una dada, la va a buscar_NEWLINE_a aquesta mem\xc3\xb2ria ultra-r\xc3\xa0pida; en el cas que no la trob\xc3\xa9s, la buscaria_NEWLINE_a la mem\xc3\xb2ria RAM; finalment, en cas que tampoc la trob\xc3\xa9s all\xc3\xa0 i el sistema operatiu suport\xc3\xa9s mem\xc3\xb2ria virtual, accediria al disc dur. S'ha de tenir en compte que la mem\xc3\xb2ria RAM \xc3\xa9s aproximadament unes 10 vegades m\xc3\xa9s lenta, per la qual cosa el microprocessador podria quedar bloquejat si intent\xc3\xa9s extreure totes les dades directament de la RAM._NEWLINE_Tamb\xc3\xa9 existeix el concepte de nivells de mem\xc3\xb2ria cau. Cadascun dels nivells posseeix una mem\xc3\xb2ria cau. Aix\xc3\xad doncs, quan el processador necessita una dada, la buscar\xc3\xa0 al primer nivell de mem\xc3\xb2ria cau, si no la troba la buscar\xc3\xa0 en el seg\xc3\xbcent nivell, i aix\xc3\xad successivament fins que la trobi. El primer nivell de mem\xc3\xb2ria cau \xc3\xa9s menut per\xc3\xb2 molt r\xc3\xa0pid, el segon \xc3\xa9s m\xc3\xa9s gran per\xc3\xb2 m\xc3\xa9s lent i aix\xc3\xad successivament. _NEWLINE_En l'actualitat, els processadors comercials incorporen fins a dos nivells de mem\xc3\xb2ria cau, per\xc3\xb2 n'hi ha destinats per a servidors que en porten fins a tres.\n_START_SECTION_\nComposici\xc3\xb3 interna\n_START_PARAGRAPH_\nLa mem\xc3\xb2ria cache est\xc3\xa0 estructurada per cel\xc2\xb7les, on cada cel\xc2\xb7la emmagatzema un byte. L'entitat b\xc3\xa0sica d'emmagatzematge la conformen les files, anomenats tamb\xc3\xa9 l\xc3\xadnies de cache. Per exemple, una cache L2 de 512 KB es distribu\xc3\xafx en 16.384 files i 63 columnes. _NEWLINE_Quan es copia o s'escriu informaci\xc3\xb3 de la RAM per cada moviment sempre cobreix una l\xc3\xadnia de cache. _NEWLINE_La mem\xc3\xb2ria cache t\xc3\xa9 incorporat un espai d'emmagatzematge anomenat Tag RAM, que indica a quina porci\xc3\xb3 de la RAM es troba associada cada l\xc3\xadnia de cache, \xc3\xa9s a dir, tradu\xc3\xafx una adre\xc3\xa7a de RAM en una l\xc3\xadnia de cache concreta."